દામજીભાઈના પુત્ર તુષારે ઘટનાની વિસ્તૃત માહિતી આપતાં ‘મિડ-ડે’ને કહ્યું હતું કે ‘મારા પપ્પા શનિવારે રાતે ૯ વાગ્યે મારા સાસરે એલ્ફિન્સ્ટન રોડ ગયા હતા. મારા સસરા અને પપ્પા વચ્ચે સુમેળ હોવાથી મોડી રાત સુધી તેઓ બન્ને સાથે રહ્યા હતા. પપ્પા મોડી રાતે મારા સસરાના ઘરેથી મુલુંડ આવવા નીકળ્યા હતા. રાતે અમારી ઊંઘ ડિસ્ટર્બ ન થાય એટલે તેમણે એલ્ફિન્સ્ટન રોડથી નીકળતી વખતે અમારી સાથે કશી વાત નહોતી કરી.’